google/wiki40b huggingface dataset:
Vårhettefly

Utseende

Et middelsstort (vingespenn 43 – 50 mm), kraftig, lysgrått nattfly. Kroppen er mer tettbygd og mindre spoleformet enn hos de andre norske hetteflyene. Kroppen og forvingene er lysgrå, vingene med markerte, smale, mørke lengdestreker. Bakvingen er lysgrå med mørke årer. Larven er naken, grønn med lyse tegninger, langs ryggen med V-formede, mørkgrønne tegninger.

Levevis

Arten finnes på åpne områder, som åkre, veikanter og skrotemark (ruderat-lokaliteter). Larvene lever på planter i kurvplantefamilien, den viktigste vertsplanten i Norge er kanskje balderbrå (Matricaria spp.) men den kan også gå på kamilleblom (Chamomilla recutita), prestekrage (Leucanthemum vulgare) og hvit gåseblom (Anthemis arvensis). Larven utvikler seg i juni – august, arten overvintrer som puppe og de voksne nattflyene flyr fra slutten av april til begynnelsen av juni, tidligere enn de andre hetteflyene som forekommer i Norge.

Utbredelse

Vårhetteflyet finnes i Nord-Afrika, i Europa bortsett fra lengst i nord, østover til Ural og Kaukasus. I Norge er den bare funnet noen få ganger, første gang i 1980, langs kysten vestover til Vest-Agder.
Trikala

Historie

Byen ligger på ei frodig slette i Thessalia sentralt i Hellas og er byen Homer omtalte som Trikka (eller Trikke), fødesteder til tre av argonautene og et av områdene som ble nevnt som fødested for Asklepios. 
En østromersk festning ligger i dag på den grunnmuren til den tidligere akropolisen. Byen ble okkupert av osmanarene under den gresk-tyrkiske krigen i 1897 i seks måneder.
Stølefjorden

Stølefjorden er en fjord helt sør i Kragerø kommune. Den har innløp ved Fengesholmen og ligger vest for Rødskjærgapet. Den strekker seg 4 km vestover i området nord for Portør. Fjorden fortsetter som Haslumkilen som ender opp ved Levang. Hele dette sjøområdet har en lengde på cirka 7 km.
Gulden kunstverk

Gulden Kunstverk, etablert i 1985, er et  kunstgalleri på Steinberg 
mellom Mjøndalen og Hokksund. Galleriet representerer cirka 60 kjente kunstnere.
Gulden Kunstverk består av låven, galleriet og Kaféen. Galleriet har skiftende utstillinger gjennom hele året.
Gulden Guitars holder også til på Gulden Kunstverk, her kan man 
reparere ulike strengeinstrumenter eller få bygget nye.
Gulden Kunstverk ligger langs Drammenselva.
DD-WRT

DD-WRT er en Linuxdistribusjon som blir lagret i firmwaren til trådløse rutere og trådløse aksesspunkter. Den brukes blant annet i Linksys WRT54G-serien, inkludert WRT54GL og WRT54GS. Målet med DD-WRT er å erstatte den opprinnelige firmware i enkelte kommersielle rutere. Navnet DD-WRT er hentet fra ruteren Linksys WRT54G, som var svært populær i 2002-2004. DD brukes på bilers registreringsnummer i Dresden, hvor det opprinnelige utviklingsteamet bodde. WRT er en forkortelse for "Wireless RouTer". Distribusjonen ble lansert 22. januar 2005. Siste "offisielle" versjon er versjon 24 SP1 (Build10020) og ble lansert 27. juli 2008. Programvaren utvikles imidlertid fortsatt (2016), med stadig nye revisjoner og støtte for ny maskinvare.
François-René de Chateaubriand

Innflytelse

Chateaubriand har blitt stående som en av grunnleggerne av den franske romantikken. Hans beskrivelser av naturen og hans analyser av følelser gjorde ham til et forbilde for en generasjon av romanistiske forfattere, ikke bare i Frankrike, men også i utlandet. Eksempelvis var engelske lord Byron dypt imponert av kortromanen René (1802) og som kan sammenlignes med Goethes Den unge Werthers lidelser (1774). Den unge Victor Hugo nedtegnet i en notatbok, «Å bli Chateaubriand eller ingenting». Selv hans fiender fant det vanskelig å unngå hans innflytelse. Stendhal, som avskydde ham av politiske årsaker, gjorde bruk av hans psykologiske analyser i sin egen bok, De l'amour (1822) (Om kjærligheten).
Chateaubriand var den første som definerte vague des passions («tilkjennegivelse av sinnsbevegelse/ledelse») som ble vanlig i romantikken: «Vi bor, med et fylt hjerte, en tom verden» (Génie du Christianisme). Hans politiske tanker og handlinger synes å bestå av tallrike motsetninger: han ønsket å være venner både med det lovlige monarki og med frihet, forsvarte begge deler skiftesvis etter hva som til enhver tid syntes å være mest i fare: «Jeg er en bourbonist av ære, en monarkist av fornuft, og en republikaner av smak og lynne.» Han var den første i en rekke av franske litterater (Alphonse de Lamartine, Victor Hugo, André Malraux) som forsøkte å blande og forene politisk og litterær karriere.
Som en matentusiast ga han navnet til en matrett som er gjort av et stykke indrefilet, mørbradstek eller en chateaubriand.
Sweet Talker – The Best of Karin Krog

Sweet Talker – The Best of Karin Krog er en samleplate med Karin Krog, utgitt i 2005.
Adrian Griffin

College-karriere

Griffin spilte tre år for Seton Hall University fra 1993 til 1996. Her spilte han totalt 123 kamper der han i gjennomsnitt scoret ti poeng per kamp og tok i gjennomsnitt 6,5 returer per kamp. Etter Griffins college-karriere spilte han tre år med basketball i Italia, USBL og CBA.

Miami Heat

22. januar 1999 fikk Adrian Griffin profesjonell kontrakt med NBA-klubben Miami Heat. Han spilte ikke noen kamper for klubben, men mistet sin kontrakt etter åtte dager den 30. januar 1999.

Boston Celtics

1. august 1999 fikk Griffin en ny kontrakt, denne gangen med klubben Boston Celtics. Griffin spilte totalt 116 kamper i klubben og ble der i to sesonger.
Sesongen 2000 – 2001 spilte Griffin kun i 44 kamper på grunn av ryggskader. Men i 1999 – 2000-sesongen spilte han derimot 72 kamper der han startet 47 av dem. I disse kampene scoret Griffin i gjennomsnitt 6,7 poeng per kamp og tok i gjennomsnitt 5,2 returer per kamp.

Dallas Mavericks

27. juli 2001 signerte Griffin en kontrakt med Dallas Mavericks etter å ha mistet kontrakten sin hos Boston Celtics. Adrian Griffin ble hos Dallas Mavericks i to sesonger til han fikk enda en ny kontrakt, denne gangen hos Houston Rockets, men kom senere tilbake til Dallas i 2005 da han spilte der i ytterligere en sesong.
I sine totalt tre sesonger for klubben, spilte Griffin 204 kamper. I 2005 – 2006-sesongen spilte han 52 kamper der han startet 45 av dem. Griffin scoret i gjennomsnitt 4,6 poeng per kamp og tok i gjennomsnitt 4,4 returer per kamp denne sesongen. Han scoret på 48 % av skuddene sine fra banen og 77,4 % av straffekastene sine.

Houston Rockets

Etter å ha spilt for Dallas Mavericks fra 2001 til 2003 signerte Griffin en ettårskontrakt med NBA-klubben Houston Rockets 7. august 2003. Adrian Griffin spilte kun 31 kamper for laget siden han hadde kneskader.

Chicago Bulls

8. september 2004 ble Adrian Griffin byttet til Chicago Bulls sammen med Eric Piatkowski og Mike Wilks mot Dikembe Mutombo. Adrian Griffin fikk da en ettårskontrakt med klubben, men kom senere tilbake i 2006, etter et års spill for Dallas Mavericks, for å spille enda to sesonger for Bulls.
I 2006 – 2007-sesongen spilte Griffin totalt 54 kamper der han startet en av dem for Chicago Bulls. Denne sesongen scoret han i gjennomsnitt 2,5 poeng per kamp og tok i gjennomsnitt to returer per kamp. Adrian Griffin scoret 47,3 % fra banen og på 78,9 % av straffekastene.

Seattle SuperSonics

Adrian Griffin spilte kun én sesong for Seattle SuperSonics i 2008.

Trener-karrieren

Etter at Griffin la opp, har han hatt diverse trenerjobber innenfor basketball. Fra 2008 til 2010 var han assistenttrener i Milwaukee Bucks, mens han ble ansatt i Chicago Bulls i 2010. I 2011 sluttet han i den jobben på grunn av familiære årsaker, men han kom tilbake til jobben kun et par måneder senere.

Kilder

Griffin bio hos NBA
Windows Media Player

Windows Media Player er en medieavspiller som er laget av Microsoft og som er integrert i operativsystemet Microsoft Windows. Siste versjon av avspilleren, Windows Media Player 12, ble lansert 22. juli 2009 sammen med Windows 7, og er ikke tilgjengelig for tidligere Windows-utgaver.
Mediavspilleren er gratis og kjører på Windows, Windows Mobile og Mac OS og en rekke andre plattformer, selv om det bare er de to første av disse som spilleren fortsatt blir utviklet for.

Medieavspilling

Dette er programmets hovedfunksjon. Det kan spille av de vanligste proprietære lydformatene, deriblant Microsofts eget WMA-format, MP3-formatet og Microsofts gamle ukomprimerte format WAV. Windows Media Player må ha en ekstra kodek for å kunne spille ogg Vorbis og støtter ikke FLAC, som er de viktigste åpne lydformatene.
Programmet kan også spille av en rekke typer videofiler, og støtter kodeker for flere formater spilleren ikke støtter direkte. Det spiller ved standard installering blant annet av Microsofts WMV-filer, Microsofts ASF-filer, Microsofts AVI-filer og MPEG-filer. Windows Media Player støtter ingen åpne videoformater.
EU-kommisjonen bestemte at Microsoft måtte selge en versjon av Windows XP uten Windows Media Player, fordi Microsoft utnyttet markedsposisjonen sin ved å la sin Media Player være ukompatibel med åpne filformater. Fordi Windows Media Player er så utbredt, styrer den i høy grad hvilke formater som blir allment akseptert.
Media Player har ingen støtte for DVD eller Blu-ray, men får det hvis man installerer 3-parts programvare.

Mediebibliotek

Windows Media Player har et mediebibliotek hvor det holder lenker til alle dine lydfiler. Første gang man starter programmet søker det harddisken etter lyd- og videofiler, og legger det i mediebiblioteket. Dette kan man også gjøre senere om ønsket. Man kan sortere automatisk på flere måter i mediabiblioteket, blant annet etter artist, album eller sjanger.

Kopiere og brenne CD

Windows Media Player kan lage lydfiler av en lyd-CD. Lyden må kodes i WMA-formatet. Man kan også kopiere (brenne) CD-er med Windows Media Player, men bare i Track at once-modus, som fører til to sekunders pause mellom hvert spor. Windows Media Player støtter ikke Disc at once.

Radio

Windows Media Player kan «streame» nettradio fra radiostasjoner på nettet. Kvaliteten man får her avhenger av ens egen og radiostasjonens internettoppkobling. De fleste nettradiostasjoner sender i WMA-formatet (ofte med andre alternativer), ettersom Windows Media Player har blitt så vanlig.

Skall

Programmet har en integrert skallvelger, og man kan laste ned hundrevis av skall fra nettet. Et skall, mer vanlig kalt «skin», skifter utseendet til medieavspilleren.
Megaceropsis

Utbredelse

Disse sjeldne billene finnes i Sør-Amerika.
Drivverk (bil)

Kobling

Koblingen eller clutchen står mellom motorens svinghjul og girkassen.  Hensikten er å koble fri motoren fra girkassen, slik at det blir mulig å skifte gir.  
Den vanligste typen kobling på biler i dag er med friksjonsplater (lamellplater), vanligvis tørre, men det finnes også biler med våt kobling.  Der bader mekanismen i en væske som bidrar til å kjøle friksjonsplatene og holde overflatene rene for lenger levetid.  Lamellplaten holdes til svinghjulet av en trykkplate, enten med trykkfjærer bak eller en membran.
En mekanisk clutch betjenes av en fotpedal, enten mekanisk eller hydraulisk.
Alternativet til friksjonsplater er en hydraulisk kobling. Dette er i vanlig bruk i biler med automatgir. En slik kobling er utformet som to skovler. Motoren driver den ene som pumper eller skyver olje mot den andre med stor kraft. Dette overfører dreiemoment fra inngående til utgående side. En hydraulisk kobling gir opphav til noe slipp, motoren går noe fortere enn det bilens hastighet tilsier. På nyere automatgirede biler er det derfor en automatisk låsemekanisme (lock up) som mekanisk låser inn- og utgående side av den hydrauliske koblingen. En kan høre dette ved at motorturtallet synker noe når hydraulikk-cluchen låses.

Girkasse

Den mest typiske girkassen i en moderne personbil i Norge er en femtrinns manuell kasse.  På 1970-tallet var firetrinns girkasser gjeldende, men etter hvert har femtrinns tatt over. Mange biler i dag leveres også med sekstrinns kasser, noe som på 1980-tallet var forbeholdt Porsche.
I andre land, og da spesielt USA, er automatiske girkasser nesten enerådende i personbiler.
Moderne manuelle girkasser er synkroniserte, det vil si at de har en mekanisme som utligner tannhjulenes bevegelser mellom girskiftene.  Føreren slipper da å bruke koblingen to ganger.

Mellomaksel

På bakhjulsdrevne og firehjulsdrevne biler må dreiemomentet overføres fra motoren fremme til drivakslingen bak. Dette skjer vanligvis via en mellomaksel – et rør med et kardansk ledd i hver ende.

Differensial

En differensial er en mekanisk innretning som lar to hjul på en aksel rotere med forskjellig hastighet, for eksempel i en sving. Biler med firehjulstrekk har ofte en differensial mellom fram- og bakakselen også.
Acanthopteroctetidae

Utseende

Små (vingespenn 11 – 16 mm) møll med svært smale vinger. Hodet har punktøyne (ocelli) mellom fasettøynene. I likhet med purpurmøll (Eriocraniidae) har de en kort sugesnabel, men mangler muskler til å bevege denne. Forvingene har varierende mønster, ofte med en iridiserende glans. Beina har ingen sporer på framleggene, fire på mellom- og bakleggene.

Levevis

Livssyklusen er kjent for bare én av artene. Denne utvikler seg som minerer i bladene av Ceanothus sp. (Rhamnaceae). Hunnene har et kvasst eggleggingsrør som de bruker til å stikke eggene inn i bladet.
La Celle-sous-Montmirail

Befolkningsutvikling

Antall innbyggere i kommunen La Celle-sous-Montmirail
Referanse: INSEE
Stephen Colbert

Sentrale roller

En av rollene hans er som programlederen i det politiske satireshowet The Colbert Report som gikk på Comedy Central mandag til torsdag 11:30 EST og PST. Colbert var tidligere en av The Daily Shows mest sentrale reportere. Han har også hatt flere gjesteopptredener i improvisasjonsprogrammet Whose Line Is It Anyway?.
Det er viktig å skille mellom personen Stephen Colbert og karakteren han spiller i programmene han har vært med i. Karakteren hans i The Colbert Report er en parodi av Bill O'Reilly i hans The O'Reilly Factor og andre lignende programmer på amerikansk fjernsyn, mens i The Daily Show er han en nyhetsreporter utformet etter Stone Phillips.

The Late Show på CBS

Stephen Colbert overtok talkshowet The Late Show på CBS etter David Letterman. The Late Show with Stephen Colbert hadde premiere 8. september 2015.
Tall

Tall er aritmetikkens grunnbegrep og et tall er en abstrakt matematisk enhet som beskriver en størrelse, måling eller opptelling. I det indisk-arabiske tallsystemet har vi tallsymbolene 0, 1, 2, 3, 4, 5, 6, 7, 8, 9, og ett eller flere av disse symbolene brukes til å representere tall. Et tall kan være flersifret, og da kaller vi tallsymbolene for siffer i tallet.

Ulike typer tall

Tallene kan klassifiseres i ulike mengder, og i matematikken bruker vi bestemte symboler for å symbolisere disse mengdene.

Tallenes historie

Gjennom arkeologiske utgravninger datert 30 000 år f.Kr. har det blitt funnet ulvebein med 55 streker systematisk risset inn. Dette er noen av de eldste forløperne til tallsystem vi har. Det er uvisst hva dette ulvebeinet ble brukt til, men det er sannsynlig at det har blitt brukt til å holde oversikt over ett eller annet (for eksempel en dyreflokk, tidssykluser i en kalender eller lignende). 
Babylonerne hadde det eldste plassverdisystemet vi kjenner til, med 60 som grunntall. Det eldste titallsystemet vi kjenner tilhørte de gamle egypterne, men dette var et additivt tallsystem.

Ordinaltall

Ordinaltall er tallord som forteller om hvor et objekt er plassert i en serie eller rekkefølge. Dette kaller vi for ordenstall eller rekkefølgetall. Et eksempel på dette er datoer, som beskriver en rekkefølge og ikke et antall. 
Dersom et barn har ordinal forståelse, kan det sortere ulike gjenstander etter størrelse eller andre egenskaper.

Tall som identitet

Tall som identitet bruker vi når tallordet brukes som identifikasjon, for eksempel når en buss har nummer 60, eller et hus har nummer 39. Da er ikke tallordet knyttet til antall eller rekkefølge, og det blir mer som en merkelapp.

Algebra

Algebra generaliserer tall ved at bokstaver eller andre symboler representerer tall. Dette brukes for å beskrive mønster og sammenhenger. Algebra brukes også i fagene geometri og funksjoner.

Billion og trillion internasjonalt

Den amerikanske betydningen av billion, trillion, quadrillion og quintillion er henholdsvis 10⁹, 10¹², 10¹⁵ og 10¹⁸ (altså europeisk milliard, billion, billiard og trillion). Brasil og engelskspråklige land benytter i stor grad den amerikanske forståelsen av ordene, spesielt innenfor finansliv og journalistikk. De fleste andre land som bruker disse ordene holder seg til samme forståelse som Norge.
VM i kunstløp 1906

VM i kunstløp 1906. Det ellevte verdensmesterskapet i kunstløp for menn ble arrangert i München i Tyskland 4. februar 1906. Det var sju utøvere fra tre nasjoner som deltok. Ulrich Salchow fra Sverige som vunnet verdensmesterskapet de siste fem årene, avsto fra konkurransen ettersom han fryktet at dømmingen ikke skulle foregå på en fair måte i Gilbert Fuchs hjemmeby. Fuchs vant sitt andre verdensmesterskap ti år etter at han vant første gang.
For første gang ble det også arrangert VM i kunstløp for kvinner. Konkurransen ble arrangert i Davos i Sveits 28. og 29. januar 1906. Det var fem utøvere fra fire nasjoner som deltok. Britiske Madge Syers-Cave ble den første kvinnelige verdensmesteren i kunstløp, hun deltok forøvrig også i VM 1902 i London der hun kom på andreplass.
William J. Simmons

Biologi

Som ung deltok han i den spansk-amerikanske krigen, og studerte senere medisin. Han ble predikant, men suspendert på grunn av ineffektivitet. Etter han i 1915 ble påkjørt av en bil, begynte han å rekonstruere klanen, som hadde nådd popularitet i sydstatene etter filmen The Birth of a Nation. Han fikk med seg i begynnelsen 34 menn.
Blant dem var det flere som allerede var med i en lignende klan som ble kalt the Knights of Mary Phagan, og det var også to eldre menn som hadde vært med i den første Ku Klux Klanen. Simmons tok med 15 menn opp på Stone Mountain og brente et kors, noe som ikke hadde blitt praktisert i den første klanen, men kun etter det hadde blitt gjort i The Birth of a Nation. Denne dagen dette ble gjort, regnes som den første dagen i den andre klanens historie.
Peter Pekarík

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Slovakias EM-tropp til EM i Frankrike 2016.
The Ballad of High Noon

«The Ballad of High Noon» (eller «Do Not Forsake Me, oh My Darling») er en amerikansk sang med melodi av Dimitri Tiomkin og tekst av Ned Washington. Den ble introdusert i filmen Sheriffen (High Noon), hvor den ble sunget under rulleteksten på begynnelsen av Tex Ritter. Den vant Oscar for beste sang for 1952.
I filmmusikkontekst blir «The Ballad of High Noon» hyllet ikke bare for sin integrasjon i Sheriffens filmmusikk, men også for å kaste lys tekstmessig over temaene med ære og forpliktelse, som definerer filmen.

Norsk versjon

Simensen har skrevet en norsk tekst. På norsk bærer den tittelen «Sheriffen».
Eir Aoi

Biografi

Aoi begynte sin sangkarriere i et band mens hun gikk på videregående skole. Hun opptrådte i offentligheten og ga ut debutsingelen «Memoria» 19. oktober 2011. Den ble brukt som den første outrosangen i animeserien Fate/Zero. Den andre singelen, «Aurora», ble utgitt 5. september 2012, og ble brukt som den fjerde åpningssangen i animeserien Mobile Suit Gundam AGE. Den tredje singelen, «Innocence», ble gitt ut 21. november 2012 og ble brukt som den andre åpningen i animeserien Sword Art Online. Hennes første album, Blau, ble lansert 30. januar 2013.
Aois fjerde singel, «Cobalt Sky», kom ut 26. juni 2013. Hennes femte singel, «Sirius», kom 13. november 2013 og ble brukt som åpningssang i animeserien Kill la Kill. En av hennes andre sanger, «Sanbika», ble også brukt gjennomgående gjennom den serien. Aois sjette singel, «Niji no Oto» (虹の音) ble gitt ut 1. januar 2014, og ble brukt i spesialversjonen av Sword Art Online, kalt Sword Art Online: Extra Edition. Hennes syvende singel, «Ignite» kom 20. august 2014 og ble brukt som den første åpningssangen i den andre sesongen av Sword Art Online, kalt Sword Art Online II. Hennes åttende singel, «Tsunagaru Omoi» kom ut 12. november 2014 og ble brukt som åpningssang iTBS-showet Rank Okoku. Hennes niende singel, «Genesis» ble hadde premieredato 18. februar 2015 og ble brukt som outrosang i den andre sesongen av animeserien Aldnoah Zero. Hennes tiende singel, «Lapis Lazuli» ble utgitt 22. april 2015 og ble brukt som outrosang i animeserien The Heroic Legend of Arslan. Hennes tolvte digitale singel, «Cynthis no Hikari», kom ut 25. mars 2015 og ble brukt som åpningssang i videospillet Sword Art Online: Lost Song. Hennes tredje album, D'Azur, ble utgitt 24. juni 2015, mens hennes ellevte singel, «Shoegazer», kom 28. oktober 2015.
Højelse kirke

Inventar

Selve altertavlen er fra 1795 og maleriet er utført av Frederik Storch i 1863.Det opprinnelige maleriet av Hans Hansen er hengt opp i sydkapellet . 
Døpefonten er en moderne kopi av en romansk granittfont. Kirkens gamle font står i Grøndalskirken i København.
Prekestolen er fra 1595. Den har relieffigurer i fronten som forestiller Jesus og fire av apostlene; Paulus, Johannes, Peter og Jacob. Det er montert et timeglass fra 1700-tallet på prekestolen.
Kirkens votivskip «Ane» er bygget i 1940 av sjømannen Ole Andersen.
Orgelet er et Bruno Christensenorgel fra 1972 med 11 stemmer.

Kalkmalerier

I kirken er det kalkmalerier fra ca. 1450. De ble avdekket i 1870-årene og restaurert av Jacob Kornerup. De ble gjenrestaurert i 1931. Kalkmaleriene tillegges det såkalte Højelseverkstedet som også har malt i Tybjerg kirke og Holtug kirke.
I korhvelvet sees i østkappen en nådestol med de fire evangelistsymbolene i medaljonger, vanligvis hører evngelistsymboler sammen med en Majestas. I sydkappen Samson med langt hår, han er i ferd med å rive løvens kjever fra hverandre. I vestkappen sees kongene David og Sapiens (Den vise Salomo), i nordkappen fransiskanermunken Antonius med to krykker og en rosenkrans.
I skipets første fag sees i østkappen dommedag. Den dømmende Kristus har sverd, lilje og sår. Han flankeres av Maria og Johannes Døperen som begge kneler. I hjørnene er det medaljonger med basunblåsende engler. Instrumentene går ut over medaljongenes rammer som for å understreke den manende kraften. De døde står opp av gravene, ikke som skjeletter, men med hud over knoklene. I skriftbånd står det «VENITE BENEDICTI PATRIS MEI POSSIDITE REGNUM ETERNUM» (:kom min faders velsignede, I skal eie det evige rike) «ABITE MALEDICIT IN IGNEM ETERNUM» (: gå bort, forbannede, til den evige ild). Johannes sier: «ECCE POPULUS TUUS» (: se her er ditt folk). Fra basunene lyder «SURGITE MORUI VENITE AD INDICUM» (:stå opp I døde, kom til dom).
I sydkappen fremstilles Helvetesgapet. Det rykende gapet er fylt med sjeler. En djevel kommer med to fordømte i en kurv, en kvinne kommer flyvende med en djevel på ryggen. 
I vestkappen ser man Sankt Georg og dragen. Sankt Georg er i samtidens ridderrustning, det lille skjoldet med utskjæring til lansen er et turneringsskjold og ikke et kampskjold. Dragen kjemper realistisk med lansen. Til høyre sees prinsesse Kleodolinde. I nordkappen ser man Peter føre de nakne frelste inn i Himmelborgen.
I skipets andre fag fremstilles skapelsesberetningen i østkappen. Gud sitter på en regnbue med jordskiven i skjødet, flankert av solen og månen. Til venstre nedstyrtes Lucifer, nedenfor sees en svane og fisk samt landdyrene bl.a. et pelsdyr. I sydkappen ses Adams skapelse. Han føres inn i Paradisets have og blir vist Kunnskapens tre. Det er flettet risgjerde rundt haven. 
I vestkappen fremstilles skapelsen av Eva og syndefallet. I nordkappen ses utdrivelsen og arbeidet. Adam og Eva drives ut av en by. Gabriel har et solid tak i Adams skulder, Adam og Eva ser forskremte ut. I den neste scenen er Adam ute på marken og graver, Eva sitter og spinner, hun setter realistisk foten på håndrokken, så den ikke faller.